  Виталий Пронин Д. МедведевРоссиысь Правительстволэн Тӧроез Дмитрий Медведев Камчатка улосысь адямиосын пумиськыкуз, пенсие потон арлыдэз кузёмытон сярысь вераськиз.- Таӵе воштӥськонъёс нокинэ шум уг потто, Правительстволэсь ёзчиоссэ но, - премьерлэсь кылъёссэ вера ТАСС иворъёсъя агентство. - Но та ужпумез быдэстытэк уг пӧрмы. Со кӧш эмъюм юэм кадь ик. Адямилэн сое юэмез уг поты ке но, вала, ӧз юы ке, уродгес луоз.Премьер тодэ вайытӥз туала пенсионной система кылдыку, одӥг пенсионерлы 4 ужась мурт вал, табере, шуыны луоз, 1 ужась 1 пенсионерез сюдэ ни. Таӵе югдурез асьме бюджетмы азьланяз вормыны уз быгаты ни.Та вакытэ пенсие потон арлыд пумысен законэз Кун Думаын эскеро на. Ӵектэмын пиосмуртъёслэсь пенсие потон арлыдзэс 65 аресозь кузёмытыны, кышномуртъёслэсь 63-озь. Д. Медведев оскытӥз, кема ужано луись адямиос понна пӧртэм социальной гарантиос кутэмын луозы шуыса.УД Туспуктэм басьтэмын tass.ru сайтысь     